**THE PARANOID - TU A TERAZ tour 2016**



Dlhoočakávaný štvrtý album kapely The Paranoid s názvom Tu a teraz vyšiel koncom októbra 2016 a hneď po vypočutí je jasné, že sa oplatilo čakať. Na albume je 10 skladieb, ktoré prinášajú ďalší posun kapely a svojim hudobným a textárskym prejavom naznačuje, že právom patrí medzi najúspešnejšie slovenské kapely súčasnosti.

Kapela chce svoj úspech osláviť aj so svojimi fanúšikmi na rovnomennom turné TU A TERAZ 2016 v 8 slovenských a 6 českých mestách v novembri a decembri. Ako je už zvykom chlapci s kapely pripravili jedinečný koncertný program oživený kvalitnou svetelnou show a pyroefektmi, ktoré umocňujú a dynamizujú jednotlivé skladby ale aj celkový zážitok a atmosféru.

Spevák kapely Igor Belaj sa vyjadril aj k vzniku názvu albumu: **„Album má rovnomenný názov ako aj jedna z jeho skladieb, takže príbeh si budete môcť vypočuť priamo na albume. Prosto a bez uvažovania ide len o to, že sme TU A TERAZ a toto je THE PARANOID, ktorý má svoju históriu, miesto na scéne a odvahu bez strachu dobíjať svoje ďalšie ciele.**

**Na novom albume neúčinkujú žiadni hostia, lebo sme to tak chceli. Už sme na albumoch mali spevácke zbory, klávesy, sláčikárov aj hudobníkov z iných kapiel, ale TU A TERAZ sme to chceli takto a sami “**

V programe sa objavia skladby z nového albumu, ale aj najväčšie a najznámejšie skladby z predchádzajúcich. Počas večera dostanú priestor aj kapely BOD OMYLU, THE NOW a SANCHEZ AMSTERDAM, ktoré sú hosťami jednotlivých koncertov. Turné začína 4.11.v Banskej Bystrici,5.11. pokračuje v Trenčíne a končí 2.12. v Bratislave a vrcholí v domovskom meste Nitra 3.12.

Špecialitou turné je limitovaný počet VIP vstupeniek, ktoré obsahujú tričko k turné, možnosť účasti na zvukovej skúške kapely, fotenie a autogramiáda s kapelou.

PREDPREDAJ VSTUPENIEK SR na <https://www.ticketportal.sk/event.aspx?id=22706>

PREDPREDAJ VSTUPENIEK ČR na <https://www.ticketportal.cz/event.aspx?id=135734>

**slovenská časť:**

|  |  |  |
| --- | --- | --- |
| dátum | mesto | priestor |
| 4.11.2016 | BANSKÁ BYSTRICA | Dom Evanjelického spolku |
| 5.11.2016 | TRENČÍN | Piano CLUB |
| 11.11.2016 | TRNAVA | CITY CLUB |
| 12.11.2016 | SNINA | DOM KULTÚRY |
| 25.11.2016 | KOŠICE | Kulturpark |
| 26.11.2016 | ŽILINA | SMER MUSIC BAR |
| 2.12.2016 | BRATISLAVA | MMC |
| 3.12.2016 | NITRA | Najomná jednotka 210 |
| **česká časť:**

|  |  |  |
| --- | --- | --- |
| 17.11.2016 | OSTRAVA | club Barak |
| 18.11.2016 | PLZEŇ | Divadlo pod lampou |
| 19.11.2016 | BRNO  | Club ELEVEN |
| 8.12.2016 | PRAHA | club Futurum |
| 9.12.2016 | TŘEBÍČ | Club R |
| 10.12.2016 | OLOMOUC | U-KLUB |

info na [www.theparanoid.sk](http://www.theparanoid.sk/)<https://www.facebook.com/theparanoid> C:\Users\Miro\Documents\Dokumenty NEW\THE PARANOID\TP TOUR 2016 jesen\The-Paranoid.jpg |  |  |

